ועדת הפנים ואיכות הסביבה, כנסת 17, פרוטוקול מספר 141, 2007-05-01 10:00

אופיר פינס-פז: שלום לכולם, אני מתכבד לפתוח את ישיבת הוועדה.

אופיר פינס-פז: על סדר היום - צו הכניסה לישראל (פטור מאשרה)(תיקון), התשס"ז –2007.

אופיר פינס-פז: לפניי, מכתבו של שר הפנים אלי בנדון: "בתוקף סמכותי לפי סעיף 19ב' לחוק הכניסה לישראל ולאחר התייעצות עם ועדת הפנים של הכנסת, אני מצווה לאמור: בתוספת לצו הכניסה (פטור מאשרה), אחרי "בהאמס" - יבוא: "בולגריה".

יוסי ביילין: אתה רוצה לקיים דיון?

יוסי ביילין: בואו נאשר את זה.

אורלי שמואל: מאחר ובולגריה הצטרפה לאיחוד האירופי ב- 1.1.2007, והסטנדרט, בעצם, פחות או יותר במדינות באיחוד האירופי הוא שמקובל פטור מאשרה לאזרחים ישראלים לתקופה של 6 חודשים – כרגע, ברוב המדינות באיחוד האירופי קיים פטור הדדי מאשרות.

אורלי שמואל: בדיוק שוחחנו על זה שברומניה כרגע יש פטור מאגרה מצדנו, ומצדם – פטור מאשרה, אבל בעניין של בולגריה אנחנו - -

אופיר פינס-פז: זה דבר שאני עוד עשיתי, בתפקידי כשר הפנים.

אורלי שמואל: וכרגע אנחנו רוצים לתקן את התוספת בצו ולהעניק פטור מאשרה של תייר לשלושה חודשי.

אורלי שמואל: מדובר במדיניות אשרות אחידה באיחוד האירופי, אותה החלה בולגריה כבר ליישם מצדה, ביום הצטרפותה לאיחוד האירופי.

אורלי שמואל: ההסכם נחתם ב- 11.6.2006 ויום הצטרפותה של בולגריה, ב1.1.2007 היא כבר יישמה את זה.

אורלי שמואל: ב- 5.4.2007 ההסכם אושרר בממשלת ישראל, ולהערכתנו – מדינות ישראל לא סובלת מאותן בעיות ותופעות של סחר בנשים, שב"חים וכניסת גורמים פליליים מבולגריה.

אורלי שמואל: יש לנו נתונים מ- 2004 - -

אופיר פינס-פז: תני את השורות התחתונות – אין לכם שום בעיה, בדקתם את זה מכל ההיבטים?

אופיר פינס-פז: גם משרד החוץ, אני מניח – באותה עמדה?

אופיר פינס-פז: לי אין הסתייגות לאשר.

אופיר פינס-פז: מי בעד האישור?

אופיר פינס-פז: רוב.

אופיר פינס-פז: אנחנו מאשרים, אין לנו התנגדות לדבר הזה.

אופיר פינס-פז: פה אחד אושר.

אופיר פינס-פז: אני מודה לכם, הישיבה נעולה.